kardosdrur/scandi-wiki huggingface dataset:
Mason jar

En Mason jar er en støbt glaskrukke, som benyttes ved hjemmesyltning til konservering af madvarer. Krukkens munding har gevind, så et låg kan skrues på. En udbredt lågtype er todelt, bestående af selve låget og en separat skruering. Dette låg har en gummiring, som kan lukke krukken hermetisk, når ringen skrues stramt fast.

Tinsmeden John Landis Mason (1832–1902) fra Philadelphia opfandt og patenterede krukken, der fik hans navn, i 1858 Glassene kendes under flere andre navne.

Mason jars fremstilles af sodaglas og findes med standardiserede mundingsdiametre.

Kilder 

Glas
Konservering af madvarer
Beholdere
Skaberværk

Skaberværk er et udtryk, der navnlig i bestemt form: Skaberværket, formidler et kristent natursyn, således som det fremgår af skabelsesberetningen i Bibelen. Udtrykket skaberværk er også anvendt om forfattere og kunstneres produktion, der er beskyttet ved lov om ophavsret. Den nuværende lov bruger udtrykket 'litterært eller kunstnerisk værk'.

Udtrykket 'Skaberværket' anvendes typisk i kristen stillingtagen til global økologi. 'Fra og med Kirkernes Verdensråds generalforsamling i Vancouver i 1983 ... får [deltagerne] øjnene op for ... den ødelæggelse af skaberværket, som videnskaber som økologien skærer ud i pap for os'. Det fremgår blandt andet af skabelsesberetningen, at mennesket er indsat til at herske over resten af skabningen. Konsekvenserne af en udbyttende holdning og praksis overfor resten af skabelsen og ødelæggelse af mange arters levesteder har ført til en genlæsning af skabelseshistorien. Planter og dyr har deres egenværdi, og udgør sammen med mennesker et mangfoldigt og kosmisk hele, som har en enestående værdi for Gud. Senere har Europæiske Økumeniske Forsamlinger (European Ecumenical Assemblies, EEA) på sit tredje møde i 2007 formuleret sig om skaberværkets opretholdelse.

I juni 2015 udkom Pave Frans' encyklika Laudato si’ (’Lovet være du’), der også angår skaberværket og menneskers ansvar.

Kilder 

Økologi
Kristen teologi
Eltang Kirke

Eltang Kirke er en dansk kirke beliggende i Eltang Sogn, Haderslev Stift. Kirken er opført omkring år 1100, senere ombygget og udvidet med blandt andet våbenhus og tårn. Rundt om kirken er der kirkegård. Indtil 1889 fungere Eltang kirke som sognekirke for Nørre Bjert og Strandhuse.

Om kirken 
Eltang Kirke er bygget omkring år 1100 i kampesten, oprindeligt bestod kirken af et kor og skib. Kirken er blevet udvidet med våbenhus mod syd og fra sidste del af middelalderen tårn mod vest.

Efter tvungen kirkegang blev indført i 1600-tallet blev kirken for lille, derfor kom der i år 1686 et pulpitur, indrettet med flere siddepladser. Der var adgang til pulpituret fra våbenhuset og udvendigt fra det nordøstlige hjørne af kirken skib. Efter indvielsen i 1889 af Nørre Bjert Kirke, var der ikke mere brug for pulpituret, det blev derfor taget ned i år 1900.

Eltang Kirke var indtil 1889 også sognekirke for Nørre Bjert og Strandhuse, fra 1924 blev Nørre Bjert et selvstændigt sogn.

Kirkens klokke stammer fra 1588, den blev støbt i Lübeck af klokkestøber Mathias Bennich. På klokken står der på latin: "Hvis Gud er for os, hvem kan da være imod os".

I 2003 fik kirken et nyt orgel, udført af P.G. Andersen & Bruhn.

Galleri

Referencer 

Kirker i Haderslev Stift
Kirker i Vejle Amt
Kirker i Kolding Kommune
Sku’ du spørge fra nogen

Sku’ du spørge fra nogen? er en børneudsendelse der blev vist i børnetime på DR i 1994.Programmet handler om værten Oliver Zahle og hans hund Sille der holder til på et Fyrskib i Nyhavn i København. Under udsendelsen kommer der forskelige indslag hvor børn svare på spørgsmål og fortæller om hvad de laver. Derudover bliver der også vist indslag, hvordan man laver forskelige ting, så som ure eller bolde. 

Til sidst i udsendelsen afslutter værten med at synge og spille på trommer.
 
Programmet modtog dne tyske pris Prix de Jeunesse i 1994.

Kilder

Eksterne henvisninger 
 

Danske tv-serier fra 1990'erne
Børneprogrammer fra Danmark
Folke-sange og melodier

Folke-sange og melodier eller Folke-sange og melodier, fædrelandske og fremmede, samlede og udsatte for pianoforte af A. P. Berggreen er en dansk sangbog redigeret af Andreas Peter Berggreen.

Berggreen havde allerede i sin skoletid været interesseret i folkesange og indsamlede både danske og udenlandske sange.
Hans anstrengelser resulterede i samlingen der i den første udgave udkom i årene 1842–1847. Med anden udgave blev værket betydligt forøget og det udkom i årene 1861 til 1870 i 10 bind. Et ekstra bind med hus- og selskabssange udkom i 1871. Om værket skriver Dansk biografisk Lexikon: 
 

Første udgave har 24 danske sange og derudover mange andre sange på flere europæiske sprog: norsk, svensk, tysk, engelsk, fransk og italiensk. Russiske folkesange er også repræsenteret men i tysk oversættelse.
Første udgave lægger ud med Paa Dovrefjeld i Norrig. Derudover indeholder det danske afsnit blandt andet Jeg gik mig ud en Sommerdag at höre, Sorrig og Glæde de vandre tilhobe og Der stode tre Skalke og tænkte et Raad.

Sangbogens anden udgave indeholder blandt andet to udgaver af Det var en Lørdag-Aften.

Henvisninger 

Sangbøger fra Danmark
Musik i 1842
Dronning Dagmars død

Dronning Dagmars Død (eller Droning Dagmars dødelige Affgang) er en gammel dansk folkevise.
En version blev udgivet i Anders Sørensen Vedels sangbog Hundredvisebogen.
Den findes også i 3. del af Svend Grundtvigs Danmarks gamle Folkeviser som DgF 135.

Se også 
 Danmarks gamle Folkeviser

Referencer 

Sange fra Danmark
K.R. Narayanan

Kocheril Raman Narayanan også kendt som K. R. Narayanan (27. oktober 1920 i Travancore - 9. november 2005 i New Delhi) var Indiens præsident fra 1997 til 2002. Han var den tiende præsident i Indien efter uafhængigheden fra Storbritannien i august 1947.

Han begyndte sin politiske karriere i Indien som medlem af den indiske udenrigstjeneste under administrationen til Jawaharlal Nehru. Han fungerede også som Indiens ambassadør i Japan, Storbritannien, Thailand, Tyrkiet, Kina og USA og blev beskrevet af Nehru som «den bedste diplomat i landet». Han blev valgt som Indiens vicepræsident i 1992 og gik videre fra vicepræsident til selv at blive præsident for Indien i 1997.

Referencer 

Indiens præsidenter
Indiens vicepræsidenter
Politikere fra Indien
Shankar Dayal Sharma

Shankar Dayal Sharma (født 19. august 1918 i Bhopal, Indien, død 26. december 1999) var Indiens niende præsident. Han sad som præsident fra 1992 til 1997. Før han blev valgt til præsident var han vicepræsident fra 1987 til 1992 under præsident Ramaswamy Venkataraman.

Referencer 

Indiens præsidenter
Indiens vicepræsidenter
Politikere fra Indien
Æresdoktorer ved University of Cambridge
Rajendra Prasad

Rajendra Prasad (født 3. december 1884, død 28. februar 1963) var den første præsident i Republikken Indien fra 1950 til 1962. Han var uafhængighedsaktivist og arbejdede som leder af Det Indiske Kongresparti.

Efter Indien blev en republik i 1950 blev han valgt som præsident for landet. Som første præsident var han selvstændig, og han var uvillig imod at lade premierministeren eller partier forsøge at tage hans konstitutionelle privilegier. Han blev efter hans præsidentperiode var ovre, tildelt Bharat Ratna som er Indiens højeste civile udmærkelse.

Reference

Eksterne henvisninger 

Indiens præsidenter
Politikere fra Indien
Morgencafé for Hjemløse

Morgencafé for Hjemløse er et socialpædagogisk tilbud under Fonden Morgencafé for Hjemløse. Det overordnede formål er at imødekomme nogle af de mest basale behov hos unge og ældre hjemløse, ensomme, psykisk syge og alkohol- og stofmisbrugere. Et tilbud som anerkender de hjemløse som individer og viser, at de som samfundets dårligst stillede også har værdi.

Helt konkret byder Morgencafé for hjemløse på morgenmad, varm frokost og omsorgsgivende omgivelser alle hverdage fra kl. 7-13.

Hjælperiet 
Morgencafé for Hjemløse har også et tilbud, hvor hjemløse og socialt udsatte kan få gratis tøj, sko, soveposer samt andre basale fornødenheder til personlig hygiejne. Tilbuddet hedder Hjælperiet, og filosofien bag tøjbutikken er, at selv om man er hjemløs, har man krav på at have ordentligt og rent tøj. Både tøj, fodtøj og andet udstyr som soveposer og telte er doneret af private og efterfølgende ordnet og sorteret, så det er klar til Hjælperiets brugere. Inspirationen til butikken er hentet i USA og i modsætning til mange andre foreningers tøjindsamlinger og genbrugsbutikker, hvor det bedste tøj i vid ustrækning bliver solgt videre til almindelige forbrugere eller genbrugt i tekstilindustrien, så garanterer Hjælperiet, at alt brugbart tøj afleveret i butikken kun kommer de trængte til gode.

Priser

Kronprinsparrets Pris 
I 2008 modtog Morgencafé for Hjemløse Kronprinsparrets pris. Under prisuddelingen udtalte H.K.H. Kronprinsesse Mary om Morgencafé for Hjemløse: "Morgencafeen tildeles den humanitære pris for medarbejdernes og de frivilliges store engagement – og for deres anerkendende, kvalificerede og respektfulde støtte til de hjemløse."

AOK's pris – Årets Københavner 
Leder af Morgencafé for Hjemløse, Michael Espensen, modtog i 2013 AOK’s pris som årets københavner for sit mangeårige engagement i Morgencaféen.

Kilder 

Organisationer fra Danmark
Through the Ages: A Story of Civilization

Through the Ages: A Story of Civilization er et brætspil for 2 til 4 spillere fra 2006. Spillerne skal opbygge en civilisation med stor befolkning, god produktion, videnskab og militærkraft. Man vinder ved at producere mest kultur, hvilket kan gøres på flere forskellige måder i spillet.

Spillet er designet af Vlaada Chvátil og udgivet af CzechBoardGames og Eagle Games på engelsk og af Pegasus Spiele på tysk.

Kritik 
Through the Ages: A Story of Civilization vandt i 2007 en International Gamers Award som årets spil, og lå den 7. august 2015 på fjerdeplads med 8,21 i middelkarakter på Board Game Geeks rangering.

Kilder 
 Through the Ages: A Story of Civilization på Board Game Geek

Noter 

Brætspil
Valur

Knattspyrnufélagið Valur (bliver også kaldt for Valur Reykjavik) er en islandsk sportsklub, baseret i Reykjavík, Island. Klubben spiller sine hjemmekampe på Hlíðarendi. Klubben blev oprindelig etableret som en del af YMCA for at spille fodbold, men fik senere også andre sportsgrene som håndbold og basketball. Klubben har vundet flere mesterskaber og cuptitler båbe for mænd og kvinder i de tre største lokale boldsportsgrene: fodbold, håndbold og basketball. Valurs håndboldafdeling nåede til EHF Champions League finalen i 1980. Håndboldholdet har vundet den islandske liga 22 gange, mere end noget andet hold fra N1 deildin.

Trænere 

  Guðmundur H. Pétursson (1930)
  Reidar Sörensen (1933–35)
  Murdo MacDougall (1935–37)
  Murdo MacDougall &  Robert Jack (1937–38)
  Murdo MacDougall (1938)
  Joe Devine (1939), (1948)
  Hermann Hermannsson (1955)
  Óli B. Jónsson (1967–31. dec 1968)
  Yuri Illichev (1. juli 1973 – 30. juni 1974), (1. juli 1976 – 30. juni 1978)
  Gyula Nemes (1978–79)
  Volker Hofferbert (1980)
  Klaus-Jürgen Hilpert (1982)
  Claus Peter (1982–83)
  Ian Ross (Jan 1, 1984 – 31. dec. 1987)
  Hörður Helgason (1. jan. 1988 – 1. aug. 1989)

  Guðmundur Þorbjörnsson (1989)
  Ingi Björn Albertsson (1990–91)
  Kristinn Björnsson (1992–93)
  Sigurður Dagsson (1996)
  Sigurður Grétarsson (1996)
  Kristinn Björnsson (1997–99)
   Ejub Purišević (2000–01)
  Þorlákur Árnason (2002–03)
  Njáll Eiðsson (2004)
  Willum Þór Þórsson (1. aug. 2005 – juli 2009)
  Atli Eðvaldsson (4. juli 2009 – sept 2009)
  Gunnlaugur Jónsson (Okt 2009 – 31. dec. 2010)
  Kristján Guðmundsson (1. jan. 2011 – 31. dec. 2012)
  Magnús Gylfason (1. jan. 2013– 31. okt. 2014)
  Ólafur Jóhannesson (31. okt. 2014–?)

Håndbold

Noter 

Fodboldklubber i Island
Etableret i 1911
Antiradarmissil

Et antiradarmissil er et missil med en passiv radarsøger som søger mod den elektromagnetiske udstråling fra et radarsystem - når det søgte signal bliver kraftigt nok detonerer missilets sprænghoved og ødelægger radarudstyret.

Blandt antiradarmissiler regnes generelt alle typer missiler med passive søgere der kan spore et system der transmitterer elektromagnetisk energi, størstedelen af missilerne er dog flybårne systemer der er udviklet til at engagere luftforsvarssystemer. Disse missiler har en målsøger der kan opfange radarsystemer over et stort frekvensbånd og kan anvendes til at engagere så alle typer af radarsystemer, inklusiv overvågnings- og ildledelsesradarer. Imod semiaktive ildledelsesradarer udnytter man at semiaktive luftforsvarsmissiler er afhængige af ildledelsesradaren til at ramme træffe sit mål. Til forskel fra semiaktive missiler udnytter antiradarmissiler det fjendtlige måls radarstråler til finde sit mål. Selv en række sømålsmissiler kan benytte denne teknik hvis de bliver bliver udsat for jamming kan de automatisk søge mod jammingkilden som eksempelvis det fransk-producerede Exocet.

En artefakt ved radarantenner er at de udsender svage sidestråler i andre retninger end hovedstrålen. Disse sidestråler (eng.: sidelobes, backlobes) kan antiradarmissiler udnytte, uden at operatørerne kan opdage missilet på radarskærmen.

I amerikansk tjeneste 
I det amerikanske luftvåben og den amerikanske flåde anvendes antiradarmissiler af visse flytyper med det specifikke formål at undertrykke et fjendtligt luftforsvarssystem. Denne disciplin er benævnt SEAD (Suppression of Enemy Air Defenses) og enhederne der udfører disse opgaver kaldes typisk for Wild Weasels. Grundtanken for opgaven er at man i den første periode i en konflikt eller militær operation skal undertrykke fjendens luftforsvars handlemuligheder og situational awareness til sådan en grad at egne og allierede fly kan operere sikkert i operationsområdet. De missiler som de amerikanske styrker tidligere benyttede var AGM-45 Shrike og AGM-78 Standard ARM. I dag anvendes hovedsageligt AGM-88 HARM (High-speed Anti-Radiation Missile). Flere andre landes luftvåben råder også over denne slags våben såsom det britiske ALARM-missil.

Referencer 

 globalsecurity.org: AGM-88 HARM

Missiler
Audi Cup 2015

Audi Cup 2015 var den fjerde udgave af Audi Cup, en todages træningsturnering med deltagelse af fire hold. Turneringen blev spillet på Allianz Arena i München, Tyskland. De fire hold ved Audi Cup 2015 var Bayern München, Real Madrid, Milan og Tottenham Hotspur.

Deltagende hold 
  Bayern München
  Real Madrid
  Milan
  Tottenham Hotspur

Format 
Turneringen foregår som slutspil (knock-out). De to vindere fra semifinalerne møder hinanden i finalen om Audi Cup, mens taberne fra semifinalerne møder hinanden i en kamp om tredjepladsen. Turneringen afgøres over to dage, med to kampe hver dag.

Kampe 
Alle tider er lokale (CEST / UTC+02:00)

Semifinaler

Tredjeplads

Finale

Målscorere 
2 mål
  Robert Lewandowski (Bayern München)

1 mål
  Gareth Bale (Real Madrid)
  Juan Bernat (Bayern München)
  Tom Carroll (Tottenham Hotspur)
  Nacer Chadli (Tottenham Hotspur)
  Mario Götze (Bayern München)
  James Rodríguez (Real Madrid)

Referencer 

2015
Fodbold i 2015
Audi Cup 2013

Audi Cup 2013 var den tredje udgave af Audi Cup, en todages træningsturnering med deltagelse af fire hold. Turneringen blev spillet på Allianz Arena i München, Tyskland. De fire hold ved Audi Cup 2013 var Bayern München, Manchester City, Milan og São Paulo.

Deltagende hold

Format 
Turneringen foregår som slutspil (knock-out). De to vindere fra semifinalerne møder hinanden i finalen om Audi Cup, mens taberne fra semifinalerne møder hinanden i en kamp om tredjepladsen. Turneringen afgøres over to dage, med to kampe hver dag.

Kampe 
Alle tider er lokale (CEST; UTC+02:00).

Semifinaler

Tredjeplads

Finale

Målscorere 
2 mål

 Mario Mandžukić (Bayern München)
 Edin Džeko (Manchester City)
 Stephan El Shaarawy (Milan)

1 mål

 Thomas Müller (Bayern München)
 Mitchell Weiser (Bayern München)
 Aleksandar Kolarov (Manchester City)
 Álvaro Negredo (Manchester City)
 Micah Richards (Manchester City)
 David Silva (Manchester City)
 Kingsley Boateng (Milan)
 Andrea Petagna (Milan)

Referencer 

2013
Fodbold i 2013
Audi Cup 2011

Audi Cup 2011 var den anden udgave af Audi Cup, en todages træningsturnering med deltagelse af fire hold. Turneringen blev spillet på Allianz Arena i München, Tyskland. De fire hold ved Audi Cup 2011 var Bayern München, Milan, Barcelona og Internacional.

Deltagende hold

Format 
Turneringen foregår som slutspil (knock-out). De to vindere fra semifinalerne møder hinanden i finalen om Audi Cup, mens taberne fra semifinalerne møder hinanden i en kamp om tredjepladsen. Turneringen afgøres over to dage, med to kampe hver dag.

Kampe 
Aller tider er lokale (CEST; UTC+02:00).

Semifinaler

Tredjeplads

Finale

Målscorere 
3 mål
 Thiago (Barcelona)

2 mål
 Leandro Damião (Internacional)
 Zlatan Ibrahimović (Milan)

1 mål
 Jonathan (Barcelona)
 Nei (Internacional)
 Andrés D'Alessandro (Internacional)
 Toni Kroos (Bayern München)
 Alexandre Pato (Milan)

Referencer 

2011
Fodbold i 2011
Audi Cup 2009

Audi Cup 2009 var den første udgave af Audi Cup, en todages træningsturnering med deltagelse af fire hold. Turneringen blev spillet på Allianz Arena i München, Tyskland. De fire hold ved Audi Cup 2011 var Bayern München, Manchester United, Boca Juniors og Milan.

Deltagende hold

Format 
Turneringen foregår som slutspil (knock-out). De to vindere fra semifinalerne møder hinanden i finalen om Audi Cup, mens taberne fra semifinalerne møder hinanden i en kamp om tredjepladsen. Turneringen afgøres over to dage, med to kampe hver dag.

Kampe

Semifinaler

Tredjeplads

Finale

Målscorere 
2 mål
  Thomas Müller (Bayern München)

1 mål
  Anderson (Manchester United)
  Federico Insúa (Boca Juniors)
  Andrea Pirlo (Milan)
  Bastian Schweinsteiger (Bayern München)
  Saër Sène (Bayern München)
  Thiago Silva (Milan)
  Antonio Valencia (Manchester United)
  Lucas Viatri (Boca Juniors)

Referencer 

 

2009
Fodbold i 2009
Ryttere og hold i Tour de France 2015

Ryttere og hold i Tour de France 2015 er en listeartikel over de ryttere der deltog i Tour de France 2015.

Cykelrytter

Referencer 

Tour de France 2015
BUFF Filmfestival

BUFF Filmfestival er en international børne- og ungdomsfilmfestival i Malmø. Den holdes hvert år i marts, og startede i 1984.

BUFF Filmfestival er medlem af European Children's Film Association (ECFA).

Filmpriser
Hvert år uddeles priser på festivalen:
The City of Malmö Children’s Film Award
The Church of Sweden Award
Young People’s Film Award
ECFA Award
Region Skåne Short Film Award
SVT’s Pitch Award
Children’s Cinema of the Year
Sydsvenskan and BUFF’s Award
SF Bio Children’s Film Scholarship

Weblinks
BUFF Filmfestival

Referencer

Filmfestivaler
Kultur i Malmø
Festivaler i Sverige
Etableret i 1984
Elitesoldat

En elitesoldat er en særlig kampdygtig soldat, der bruges i international krig. Elitesoldater fra nutiden, har som standardudstyr en maskinpistol, en 9 millimeter håndpistol, en kniv og som beskyttelse en heldragt med skudsikker vest indbygget, en hjelm og særlig stærke sko. En elitesoldat fra fortiden (primært middelalderen) havde meget forskelligt udstyr efter nationalitet og rang, men som oftest et sværd eller en sabel, og som sekundært våben en dolk.

Krigertyper
Limbo (dans)

Limbo er en populær dans, baseret på en tradition fra øen Trinidad. Målet er at gå under en lavt hængende stang, uden at falde eller røre ved stangen.

Dansen tog originalt sted ved ceremonien Lit de parade på Trinidad. Det blev populært i 1950'erne af dansepioneren Julia Edwards (kendt som "The first lady of Limbo") og hendes dansetruppe som kunne ses i op til flere film, her i blandt Fire Down Below (1957), og turnerede bredt i Caribien, Europa, Nordamerika, Sydamerika, Asien og Afrika fra 1960'erne og frem.

Dansen anbefales at blive danset mens der spiller Limbo Rock af Chubby Checker

Regler 
En horisontal stang f.eks et kosteskaft bliver holdt i begge ender, enten af to højdejusterbare objekter, eller af to personer. Alle deltagere vil på skift prøve at passere under stangen, med ryggen bagover bøjet. Ingen af deltagernes kropsdele må røre ved stangen, og ikke andet end deltagernes fødder må røre ved jorden. De må ikke dreje hovedet eller nakken til siden, mens stangen bliver passeret. Hvis en deltager enten ikke formår at bevæge sig under genstanden uden at bryde en regel, falder eller vælger at give op, er vedkommende ude af dansen. Efter alle deltagere har forsøgt at komme under genstanden, sænkes den en smule, og alle tilbageblivende deltager gentager dansen, indtil kun en deltager er tilbagestående. Den sidste deltager har vundet.

Historie 
Ordet 'limbo' stammer tilbage fra 1950'erne. Det formodes, at ordet limbo stammer fra det VestIndien Engelske ord 'limber' (smidig). Merriam-Webster angiver etymologien som "engelsk af Trinidad & Barbados; beslægtet med jamaicansk engelsk limba at bøje, fra engelsk limber".

Dansen limbo stammer helt tilbage fra midtslut 1800-tallet i Trinidad, men blev først populært i 1950'erne. Det siges at den version af limbo der blev danset i 1900-tallet på Trinidad var ment til at symbolisere slaver gå ind i kabysserne ombord på et slaveskib, eller ånderne krydse grænsen til efterlivet.

Verdensrekord 
Verdensrekorden for laveste omgang limbo nogensinde, er holdt af Dennis Walston, som succesfuldt kom under 15 cm march 1991.

Den kvindelige verdensrekord blev sat af den daværende 26-årig Shemika Charles fra Trinidad, september 2010, på kun 22 cm.

Referencer 

Danse
Luftstøtte

Luftstøtte er i militær terminologi en betegnelse for bistand fra luftbårne styrker (fly eller helikoptere) til styrker på jorden i kamp mod fjentlige mål. Luftstøtte betegnes også CAS efter engelsk close air support.

Luftstøtte blev anvendt første gang under 1. verdenskrig, hvor radiokommunikation muliggjorde koordinering mellem land- og luftstyrker.

Referencer

Luftkrig
The Savage Rose (album)

The Savage Rose (The Yellow Album) er The Savage Roses debutalbum fra 1968, udgivet på Polydor. Det blev i 2006 udvalgt som en del af kulturkanonen.

Medvirkende  
 Anisette - vokal
 Thomas Koppel – Piano
 Anders Koppel – Orgel
 Jens Rugsted – Bas Guitar
 Alex Riel – Trommer
 Flemming Ostermann – Guitar 
 Ilse Maria Koppel – Cembalo

Spor

Noter

Eksterne henvisninger 

Savage Rose-album
Album fra 1968
Debutalbum fra 1968
Kulturkanonen
Debutalbum fra Danmark